Elavult motorral is meggyõzõen szerepelt a Red Bull újonca
Christian Horner méltatta a Red Bullnál a Belga Nagydíjon bemutatkozó Alex Albont, ráadásul az is kiderült, hogy a rajtbüntetés ellenére a thai pilóta nem a legújabb Honda-motort használta.
Némi szerencsével és jó adag bátorsággal a rajtbüntetése ellenére is az elvárható legjobb eredményt érte el a Belga Nagydíjon a Red Bull új pilótája, Alexander Albon. A thai versenyzõ az 5. helyen ért célba a két Ferrari és a két Mercedes között, profitálva csapattársa, Max Verstappen kiesésébõl is. Albon ráadásul nem a Honda legújabb fejlesztésû erõforrását használta a futamon.

A Red Bull elárulta, hogy a 4-es specifikációjú motort pénteken beépítették ugyan Albon autójába, de a futamon már a Francia Nagydíjig használt 2-es motorváltozat üzemelt az autóban, míg Danyiil Kvjat a Toro Rossóban megtartotta az új erõforrást. Ez azt jelenti, hogy Albon az Olasz Nagydíjon büntetés nélkül szinte új erõforrást használhat, míg Verstappen is várhatóan Monzában vált az új változatra.

A Honda nem hozza nyilvánosságra, hogy milyen logika szerint cserélgetik a motorokat, de a rotációnak feltehetõleg köze van ahhoz, hogy melyik pilótánál melyik példány mennyit ment egy adott teljesítményszinten. Christian Horner, a Red Bull csapatfõnöke megerõsítette, hogy Verstappen 2-es erõforrását vissza kellett fogni, mert korábban, például a Hungaroringen hajszolták azt a gyõzelem érdekében.

Verstappen pénteken még egy 3-as változatot használt, de elõvigyázatosságból kicserélték azt, mert a Honda szerint elemezni kell a holland pilóta problémáinak okait.

A 2-es motorváltozat használata fényében Albon teljesítménye a futamon figyelemre méltó, de Horner nem csak a tempója, a hozzáállása és a visszajelzései miatt is méltatta a thai pilótát. „A verseny elején nem volt olyan versenyképes a keményebb [közepes] gumikon, mint amennyire a lágyakon, de nem követett el zûrös hibákat, és nem vállalt zûrös kockázatokat sem.”

Horner „hihetetlenül meggyõzõnek” nevezte Albon elõzéseit Daniel Ricciardo és Sergio Pérez ellen, „nagyon jó kezdésnek” tartja, hogy pilótája felkapaszkodott a 18. helyrõl az 5. pozícióig. „Ez biztató kezdet, remélhetõleg tiszta hétvégéje és sima idõmérõje lesz Monzában, de kétségtelen, hogy kedvezõ benyomást tett a mérnöki gárdára a garázsban. Ez mindenképp jó kezdés.” 

A csapatfõnök szerint Pierre Gasly is jól kezelte, hogy lefokozták õt a Toro Rossóhoz. 

„Beszéltem Pierre-rel is a hétvégén, úgy tûnik, hogy pont a legjobb lelkiállapotban ült be a Toro Rossóba. Felismerte, hogy még mindig vannak lehetõségei, és ezekhez a megfelelõ hozzáállással közelít” – nyilatkozta.
Red Bull Racing Forma-1-es hír Christian Horner Honda Racing F1 Alexander Albon Forma-1 Belga Nagydíj